Natascha Viljoen, uitvoerende hoof van die platinumgroep, het Maandagoggend in ’n aanlyn voorlegging gesê ’n dividend van R10,23 per aandeel word vir die ses maande tot einde Junie verklaar.
Amplats het op 30 Junie R11,3 miljard in die bank gehad. Dit is teenoor die R6 miljard ’n jaar tevore.
Benewens laer produksie weens die staat van inperking, het die Covid-19-pandemie die maatskappy ’n verdere R1,45 miljard uit die sak gejaag.
R1,2 miljard hiervan is bestee om salarisse en byvoordele aan alle werknemers te betaal, selfs vir die tydperk wat hulle nie by die werk was nie.